Unge i Askerød bryder den sociale arv - sn.dk - Forsiden - Storkøbenhavn - Greve
Muhammad (tv) og Sari er mønsterbrydere fra Askerød.
Foto: Mogens Lange
Artiklen: Unge i Askerød bryder den sociale arv
Unge i Askerød bryder den sociale arv
Greve - 10. juni 2011 kl. 08:36
Hundige: Askerød har fået betegnelsen en ghetto på sig på grund af den etniske sammensætning, andelen af arbejdsløse samt graden af kriminalitet. Det skriver DAGBLADET Roskilde
- Jeg bor i en ghetto, men det skyldes udelukkende kriminaliteten. Ellers er her rart at være. Det fedeste er sammenholdet, siger Muhammad på 22 år, der snart er færdig med sin HF eksamen.
- For nogle år siden hang jeg ud med andre jævnaldrende, der ikke havde noget at lave. Dengang var jeg tæt på at komme ud i noget kriminelt. Så tog jeg mig sammen, fordi jeg tænkte, at man kan altid blive kriminel, men det er ikke altid, man kan få en uddannelse.
Sari Haugenæs på 21 år er afdelingsleder hos Netto og er i gang med en intern lederuddannelse. Han har aftjent sin værnepligt som garder og ville gerne have været udsendt som dansk soldat, men det satte hans mor sig imod.
Saris mor er dansk, og han bruger hendes efternavn. Han er interesseret i politik, men synes at politikerne lover alt for meget.